Diari Oficial de la Generalitat Valenciana


Sumari del DOGV 9313, del 05-04-2022 (2022/2589)

ACORD de 16 de març de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Bartolomé Martínez Bailach.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9313

Data del DOGV
:   05-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2589


Data del document
:   16-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de març de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Bartolomé Martínez Bailach. [2022/2589]  
Núm. d'expedient: ABI 110/2022.  
Causant: Bartolomé Martínez Bailach.  
DNI: \*\*\*\*984\*\*.  
Lloc i data de la defunció: València, 24 de març de 1985.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement, pel Jutjat de Primera Instància núm. 6 de Pamplona, del procediment ordinari 927/2021, en què es comunica la defunció de Bartolomé Martínez Bailach.  
En la documentació adjunta aporta testament del causant a favor de Pilar Peñalver Dorga, qui mor en 1998, sense que conste acceptació a l'herència d'aquest. Assigna la quota legal usufructuària a la cònjuge vídua, Lourdes Fernández Muru, qui mor en 2018, segons informació facilitada, separats.  
A requeriment d'aquesta direcció general el jutjat dona trasllat del certificat de defunció, amb data de defunció el 24 de març de 1985.  
  
De les actuacions dutes a terme per aquesta Administració, queda acreditat l'empadronament de Bartolomé Martínez Bailach a l'Ajuntament de València de 1981 a 1985. Com que no és temps suficient, es comprova el lloc de naixement, Alberic, per la qual cosa, en els termes de l'article 14.6 del Codi Civil, es considera que compleix l'empadronament a la Comunitat Valenciana.  
Vist que, en principi, no hi ha més persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereva abintestat.  
  
Fonaments de dret  
En compliment del previst en l'article 1006 del Codi Civil, article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada de Bartolomé Martínez Bailach, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 16 de març de 2022.- La directora general del Sector Públic i Patrimoni: Isabel Castelló García.